Document ID: 31990R0108

Title and Content:
***** ΚΑΝΟΝΙΣΜΟΣ (ΕΟΚ) αριθ. 108/90 ΤΗΣ ΕΠΙΤΡΟΠΗΣ της 16ης Ιανουαρίου 1990 που τροποποιεί τον κανονισμό (ΕΟΚ) αριθ. 598/86 για την εφαρμογή του συμπληρωματικού μηχανισμού που ισχύει κατά τις συναλλαγές για τις εισαγωγές στην Ισπανία μαλακού αρτοποιήσιμου σίτου, προέλευσης Κοινότητας, με τη σύνθεσή της στις 31 Δεκεμβρίου 1985 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που ισχύει κατά τις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2), και ιδίως το άρθρο 7 παράγραφος 1, Εκτιμώντας: ότι, σύμφωνα με το άρθρο 81 της πράξης προσχώρησης, οι εισαγωγές μαλακού σίτου αρτοποιήσιμης ποιότητας στην Ισπανία υπάγονται στον προαναφερόμενο μηχανισμό· ότι το άρθρο 84 παράγραφος 1 της πράξης προσχώρησης της Ισπανίας και της Πορτογαλίας προβλέπει τον καθορισμό των ποσοτήτων «στόχου» μόνο μέχρι τις 31 Δεκεμβρίου 1989· ότι είναι σκόπιμο, λαμβανομένου υπόψη του γεγονότος ότι από την 1η Ιανουαρίου 1990 θα παραμείνει καθορισμένο μόνο ένα ενδεικτικό όριο, να τροποποιηθούν ανάλογα οι λεπτομέρειες εφαρμογής του συμπληρωματικού μηχανισμού που ισχύει κατά τις συναλλαγές που ορίζονται στον κανονισμό (ΕΟΚ) αριθ. 598/86 (3), όπως τροποποιήθηκε τελευταία από τον κανονισμό (ΕΟΚ) αριθ. 3592/86 (4)· ότι τα ανώτατα ενδεικτικά όρια που καθορίζονται όσον αφορά την εισαγωγή στην Ισπανία μαλακού σίτου αρτοποιήσιμης ποιότητας πρέπει να αυξάνονται προοδευτικά· ότι τούτο μπορεί να επιτευχθεί με τον καθορισμό του ενδεικτικού ανώτατου ορίου για το έτος 1990 στο επίπεδο της ποσότητας «στόχου» που ισχύει για το έτος 1989, προσαυξημένη κατά 15 %· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 598/86 τροποποιείται ως εξής: 1. Το άρθρο 2 καταργείται. 2. Το άρθρο 4 αντικαθίσταται από το ακόλουθο κείμενο: «Άρθρο 4 Για το μαλακό σίτο αρτοποιήσιμης ποιότητας, το ενδεικτικό ανώτατο όριο εισαγωγής καθορίζεται για το 1990 σε 306 077 τόνους.» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1990. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 16 Ιανουαρίου 1990.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 5283
122
2106
5360
4590
614
912
2200
2450

EuroVoc IDs (Expanded): 5283
122
2106
5360
4590
614
912
2200
2450

Dataset Source: meu

Split: train